Diari Oficial de la Generalitat Valenciana


Sumari del DOGV 8965, del 02-12-2020 (2020/10911)

RESOLUCIÓ de 24 de novembre de 2020, de la directora general de Recursos Humans, per la qual es convoca un procés específic de promoció interna per al personal estatutari del grup A2 que siga titular, amb destinació definitiva, de places de tècnics o tècniques superiors en prevenció de riscos laborals classificades per a ser proveïdes indistintament pels grups de titulació A1/A2 del Servei de Prevenció de Riscos, de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8965

Data del DOGV
:   02-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/10901


Data del document
:   24-11-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 24 de novembre de 2020, de la directora general de Recursos Humans, per la qual es convoca un procés específic de promoció interna per al personal estatutari del grup A2 que siga titular, amb destinació definitiva, de places de tècnics o tècniques superiors en prevenció de riscos laborals classificades per a ser proveïdes indistintament pels grups de titulació A1/A2 del Servei de Prevenció de Riscos, de la Conselleria de Sanitat Universal i Salut Pública. [2020/10046]  
La disposició addicional tercera del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del Sistema Valencià de Salut, determina que podran convocar-se processos específics de promoció interna per al personal estatutari que siga titular, amb destinació definitiva, de llocs de treball classificats per a ser proveïts indistintament per dos grups o subgrups de titulació successius i pertanga al grup inferior.  
La disposició addicional tercera del Decret 256/2019, de 13 de desembre, del Consell, d'aprovació de l'oferta d'ocupació pública de 2019 en l'àmbit de sanitat i salut pública, mana convocar procés específic de promoció interna per al personal estatutari titular, amb destinació definitiva, de places de tècnics o tècniques superiors en Prevenció de Riscos Laborals, classificades per a ser proveïdes indistintament pels grups de titulació A1/A2 del Servei de Prevenció de Riscos de la Conselleria de Sanitat Universal i Salut Pública, que pertanga al grup A2. En desplegament d'aquesta, es procedeix a convocar aquest procés específic de promoció interna.  
Es tracta d'un procediment amb característiques singulars, ja que, d'una banda, va dirigit a personal estatutari fix que va superar en el seu moment el concurs oposició de tècnic o tècnica superiors en Prevenció de Riscos Laborals (tècnic o tècnica superiors en Seguretat en el Treball, tècnic o tècnica superiors en Higiene en el Treball o tècnic o tècnica superiors en Psicosociologia i Ergonomia del Treball), però que, malgrat haver realitzat i superat les mateixes proves que el personal amb titulació del grup A1, no va poder ser nomenat en aquest grup per disposar en aquell moment de la titulació corresponent al grup A2. D'altra banda, aquest personal ha vist anul·lades les seues possibilitats de promoció, ja que el lloc que li va ser adjudicat està classificat indistintament per al grup A1 com per a l'A2 de titulació.  
Fent ús de la competència atribuïda per l'article 17 del Decret 174/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, la Direcció General de Recursos Humans acorda establir les següents:  
  
Bases de la convocatòria  
  
1. Normes generals  
1.1. Es convoca procés específic de promoció interna per al personal estatutari titular, amb destinació definitiva, de places de tècnics o tècniques superiors en Prevenció de Riscos Laborals, classificades per a ser proveïdes indistintament pels grups de titulació A1/A2 del Servei de Prevenció de Riscos de la Conselleria de Sanitat Universal i Salut Pública, que pertanga al grup A2.  
1.2. El procés específic consistirà en la realització d'un exercici tipus test, de conformitat amb el que s'especifica en aquesta convocatòria.  
  
2. Requisits dels aspirants  
Les condicions per a ser admesos a les proves s'hauran de complir en el moment de finalització del termini de presentació de sol·licituds i s'hauran de mantindre durant tot el procés, fins al moment de la presa de possessió.  
a) Requisits.  
2.1. Estar en possessió, dins del termini de sol·licituds especificat en aquesta convocatòria, del títol universitari de llicenciatura o grau, així com:  
- Posseir la formació acreditada requerida en la legislació vigent en l'especialitat de Seguretat en el Treball, amb una duració no inferior a 600 hores, si és titular d'una plaça de tècnic o tècnica superiors en Seguretat en el Treball.  
- Posseir la formació acreditada requerida en la legislació vigent en l'especialitat d'Higiene Industrial, amb una duració no inferior a 600 hores, si és titular d'una plaça de tècnic o tècnica superiors en Higiene en el Treball.  
- Posseir la formació acreditada requerida en la legislació vigent en l'especialitat d'Ergonomia i Psicosociologia Aplicada, amb una duració no inferior a 600 hores, si és titular d'una plaça de tècnic o tècnica superiors en Psicosociologia i Ergonomia del Treball.  
2.2. Haver ingressat els drets d'examen, segons s'especifica en la base 3 d'aquesta convocatòria.  
2.3. Pertànyer al grup A2 i ser titular, amb destinació definitiva (en actiu o amb reserva de lloc), d'una plaça de tècnic o tècnica superiors en Prevenció de Riscos Laborals, classificada per a ser proveïda indistintament pels grups de titulació A1/A2 del Servei de Prevenció de Riscos de la Conselleria de Sanitat Universal i Salut Pública (tècnic o tècnica superiors en Seguretat en el Treball, tècnic o tècnica superiors en Higiene en el Treball i tècnic o tècnica superiors en Psicosociologia i Ergonomia del Treball).  
b) Moment en què s'ha d'acreditar el compliment dels requisits per a concursar.  
Els requisits els acreditaran les persones aspirants mitjançant una fotocòpia degudament compulsada i hauran de ser aportats dins del termini establit en la base 6.5 d'aquesta convocatòria.  
  
3. Sol·licituds  
3.1. La sol·licitud de participació en aquest procés selectiu es tramitarà per mitjans telemàtics, a través de la plataforma existent en la pàgina oficial de la Conselleria de Sanitat Universal i Salut Pública (www.san.gva.es), seguint les instruccions que hi figuren, i caldrà disposar, a aquest efecte, del corresponent certificat digital.  
  
A través de l'esmentada plataforma podrà emplenar la sol·licitud, pagar les taxes de participació en cas de no tindre'n exempció i registrar aquesta sol·licitud per via telemàtica, així com els justificants de les possibles causes d'exempció o bonificació de la taxa.  
3.2. Podrà imprimir-se el justificant de presentació al procés des de la mateixa plataforma.  
Prèviament a l'emplenament de la sol·licitud les persones aspirants trobaran un desplegable amb les diferents categories o especialitats convocades. En el desplegable hauran de triar el procés específic de promoció interna per a places barrades A1/A2.  
3.3. Taxa de participació  
La taxa de participació és de 45?. No obstant això, amb caràcter general, l'import de la taxa serà minorat en un 10 % si s'utilitzen en aquest procés exclusivament mitjans telemàtics.  
Estarà exempt del pagament de la taxa, segons estableix la vigent Llei de taxes de la Generalitat Valenciana:  
- El personal que acredite la condició de persona amb diversitat funcional amb un grau igual o superior al 33 %.  
- El personal que acredite posseir el títol de membre de família nombrosa de categoria especial, o de família monoparental de categoria especial compresa en el Decret 19/2018, de 9 de març, del Consell, pel qual es regula el reconeixement de la condició de família monoparental a la Comunitat Valenciana.  
- Les víctimes d'actes de violència que acrediten aquesta condició pels mitjans previstos en l'article 23 del Reial Decret llei 9/2018, de 3 d'agost, de mesures urgents per al desplegament del Pacte d'estat contra la violència de gènere, això és, mitjançant una sentència condemnatòria per un delicte de violència de gènere, una ordre de protecció o qualsevol altra resolució judicial que dispose una mesura cautelar a favor de la víctima, o bé per un informe del Ministeri Fiscal que indique l'existència d'indicis que la demandant és víctima de violència de gènere. També podran acreditar-se les situacions de violència de gènere mitjançant un informe dels serveis socials, dels serveis especialitzats o dels serveis d'acolliment destinats a víctimes de violència de gènere de l'administració pública competent; o per qualsevol altre títol, sempre que això estiga previst en les disposicions normatives de caràcter sectorial que regulen l'accés a cadascun dels drets i recursos. A la Comunitat Valenciana, són els centres Dona 24 hores els que estan autoritzats per a l'acreditació d'aquestes situacions.  
  
El personal que acredite posseir el títol de membre de família nombrosa de categoria general, o de família monoparental de categoria general compresa en el Decret 19/2018, de 9 de març, del Consell, pel qual es regula el reconeixement de la condició de família monoparental a la Comunitat Valenciana, tindrà una bonificació del 50 % de la taxa.  
  
L'impagament de la taxa dins del termini de sol·licituds, excepte els casos d'exempció esmentats, suposarà l'exclusió del procés selectiu, i només es podrà corregir un error eventual en l'import ingressat.  
Després de registrar la instància de participació, en la mateixa plataforma haurà d'aportar-se de manera telemàtica el justificant de la causa de reducció o exempció de la taxa en el cas de víctima d'actes de violència. Així mateix, en el cas de família monoparental de categoria general o especial, si el certificat ha sigut expedit fora de la Comunitat Valenciana.  
3.4. El termini de presentació de sol·licituds començarà l'endemà de la publicació d'aquesta convocatòria en el Diari Oficial de la Generalitat Valenciana i acabarà el mateix dia del mes següent a aquell en què s'haja publicat. Si és inhàbil, el termini finalitzarà el dia hàbil següent. En cas de no haver-hi un dia equivalent en el mes següent a la publicació, el termini finalitzarà l'últim dia del mes següent al de la publicació de la convocatòria.  
3.5. La consignació de dades falses en la instància, o en la documentació aportada per les persones aspirants, comportarà l'exclusió del procés, sense perjudici de les mesures legals que corresponguen. No seran valorats els documents que continguen alguna esmena, ratllada o raspadura, llevat que es troben validats amb la signatura de qui els va emetre.  
Si en qualsevol moment del procés el tribunal té coneixement de la manca d'algun requisit o de l'existència de dades inexactes en la documentació entregada, haurà de requerir-ne la correcció i l'acreditació fefaent. Si no s'acredita en el termini de deu dies hàbils següents a la notificació del requeriment, el tribunal farà una proposta d'exclusió a la Direcció General de Recursos Humans, la qual, amb les prèvies verificacions oportunes i l'audiència a la persona interessada, dictarà la resolució motivada que siga procedent.  
3.6. Tant el domicili com l'adreça electrònica que figuren en la sol·licitud es consideraran els únics vàlids a l'efecte de notificacions, de manera que seran responsabilitat exclusiva de l'aspirant tant els errors en la consignació d'aquests com la falta de comunicació a l'òrgan convocant de qualsevol canvi d'aquest domicili o de l'adreça electrònica.  
3.7. El tribunal establirà, exclusivament per a les persones amb diversitat funcional superior al 33 % que així ho sol·liciten en la instància de participació, les adaptacions possibles de temps i mitjans per a la realització de la prova. Aquestes adaptacions no podran desvirtuar el caràcter de la prova, la finalitat de la qual és valorar l'aptitud dels aspirants per a les funcions pròpies de la categoria a la qual concorren. Les mesures d'adaptació sol·licitades hauran de figurar en la sol·licitud de participació, i podran ser:  
1) Eliminació de barreres arquitectòniques i taula adaptada a la cadira de rodes.  
2) Ampliació del temps de duració de la prova. Per a poder dur a terme aquesta mesura d'adaptació, les persones aspirants hauran d'escanejar i pujar a la plataforma juntament amb la instància, durant el termini de presentació de sol·licituds, el certificat expedit per l'òrgan oficial competent que especifique el diagnòstic i el nombre de minuts d'ampliació que recomana. Amb la finalitat de no trencar l'equilibri de la prova, en cap cas el temps d'ampliació concedit pel tribunal podrà ser superior a 30 minuts.  
3) Augment de la grandària dels caràcters del qüestionari, per dificultat de visió.  
4) Necessitat d'intèrpret per motius de sordesa.  
5) Sistema braille d'escriptura, o ajuda d'una persona per ser invident.  
6) Unes altres. S'han d'especificar quines.  
  
4. Admissió i exclusió d'aspirants  
4.1. Finalitzat el termini de presentació de sol·licituds, la Direcció General de Recursos Humans aprovarà, mitjançant una resolució, la llista provisional de persones aspirants admeses i excloses, i es publicarà en el Diari Oficial de la Generalitat Valenciana el text de la resolució i la relació de persones admeses i excloses amb la indicació de les causes d'exclusió.  
Les persones aspirants podran, en el cas d'error o exclusió, esmenar els defectes que hagen pogut produir en la sol·licitud, o realitzar les al·legacions que tinguen per convenients, en el termini de deu dies hàbils comptadors des de l'endemà de la publicació de les llistes.  
En tot cas, a fi d'evitar errors i, en el supòsit de produir-se, possibilitar-ne l'esmena dins del termini i en la forma oportuna, les persones aspirants comprovaran no sols que no figuren en la relació provisional de persones excloses sinó, a més, que les seues dades personals consten correctament en les relacions de persones admeses.  
4.2. Una vegada finalitzat el termini d'esmena d'errors, es publicarà en el DOGV la resolució definitiva de persones aspirants admeses i excloses. En aquesta resolució s'indicaran el lloc, la data i l'hora de la prova. Aquesta publicació s'haurà de fer amb una antelació mínima de 15 dies hàbils a la realització de la prova. Aquesta publicació servirà de notificació a les persones interessades.  
4.3. D'acord amb els objectius fixats en el Pla d'igualtat, quan la realització de la prova coincidisca amb l'àmbit temporal previst per al part d'una participant, després d'haver-ho notificat aquesta, l'Administració habilitarà els mitjans perquè, en la mesura que siga possible, la participant realitze l'exercici el mateix dia i hora que la resta de participants. En el cas que les circumstàncies no ho facen possible, s'habilitarà un altre dia perquè l'afectada realitze l'exercici.  
  
5. Tribunal  
5.1. El tribunal serà nomenat per la Direcció General de Recursos Humans i la composició serà conforme al que estipulen l'article 4 i següents del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del Sistema Valencià de Salut. La relació nominal dels seus components serà publicada en la pàgina web de la Conselleria de Sanitat Universal i Salut Pública amb una antelació mínima d'un mes respecte a la data de realització de la prova. El tribunal estarà format per cinc components i caldrà que es designen el mateix nombre de suplents. Constarà de presidència, secretaria i tres vocalies. Almenys la meitat dels seus integrants pertanyerà a la mateixa categoria convocada. Les persones components del tribunal hauran de posseir una titulació del nivell acadèmic igual o superior a l'exigida per a l'ingrés.  
5.2. Correspon al tribunal les funcions relatives a la determinació concreta del contingut de la prova i la qualificació de les persones admeses, així com l'adopció de totes les mesures que siguen necessàries amb vista al correcte desenvolupament del procés selectiu, actuant d'acord amb criteris d'objectivitat i imparcialitat. El tribunal actuarà sotmés a les normes bàsiques de procediment administratiu comú que regulen els òrgans col·legiats, així com a les causes generals d'abstenció i recusació.  
5.3. Als efectes de comunicacions i altres incidències, el tribunal tindrà la seu als serveis centrals de la Conselleria de Sanitat Universal i Salut Pública, carrer de Misser Mascó, 31. CP 46972. València.  
  
6. Desenvolupament de la convocatòria  
6.1.1. Aquest procés específic de promoció interna suposarà la realització d'un exercici per les persones aspirants. L'exercici consistirà en la contestació per escrit, en el termini de 75 minuts, d'un qüestionari de 60 preguntes de caràcter teoricopràctic sobre el contingut dels 30 temes específics que s'inclouen en l'annex I. Les persones participants se cenyiran al temari corresponent a la seua modalitat: Tècnic o tècnica superiors en Seguretat en el Treball, tècnic o tècnica superiors en Higiene en el Treball, o tècnic o tècnica superiors en Psicosociologia i Ergonomia del Treball.  
L'exercici tindrà com a finalitat valorar les aptituds, les destreses i la capacitat professional de les persones aspirants en relació amb les funcions pròpies de la categoria a la qual opten.  
El qüestionari serà tipus test en forma de preguntes amb quatre respostes, de les quals només una serà la correcta.  
6.1.2. Les persones aspirants seran convocades per a la realització de l'exercici en crida única, i hi perdran el dret les persones que no compareguen a fer-lo en el lloc i l'hora indicats. Hauran d'acreditar la seua identitat mitjançant la presentació de l'original del DNI, passaport o permís de conduir, sense que siguen vàlides les fotocòpies compulsades d'aquests documents. En cas de robatori o extraviament d'aquests documents, hauran de presentar la denúncia formulada davant de la policia juntament amb un altre document oficial en el qual figure una foto de l'aspirant. Així mateix, hauran de portar a l'examen el justificant de presentació de la seua sol·licitud de participació per si els el demanen.  
  
Les persones integrants del tribunal i el personal col·laborador permetran l'accés a l'aula de la persona que comparega una vegada conclosa la crida d'aspirants i tancada la porta de l'aula que li corresponga.  
  
Atés el caràcter de la prova, el tribunal prendrà les mesures que calguen per a garantir l'anonimat en la valoració d'aquesta, i seran anul·lats tots els exercicis en els quals hi haja alguna marca que puga identificar-ne l'autoria.  
6.1.3. Valoració de l'exercici  
La puntuació màxima serà de 60 punts.  
Per a la determinació de la puntuació es tindran en compte les regles següents:  
Primera. Les contestacions en blanc ni puntuen ni penalitzen. La fórmula de correcció serà: respostes correctes netes = nre. d'encerts - (nre. d'errors/3).  
Cada resposta correcta tindrà una valoració d'1 punt. Es restaran 0,33 punts per cadascuna de les respostes incorrectes i es deixaran sense valorar les preguntes no contestades. De les operacions anteriors s'obtindrà la valoració particular de l'exercici realitzat per cada aspirant.  
  
Segona. Avaluats tots els aspirants, es calcularà la mitjana aritmètica del deu per cent d'aspirants presentats que hagen obtingut les millors puntuacions particulars, expressada amb els dos primers decimals.  
  
Tercera. Es consideraran aprovats aquells aspirants que obtinguen una puntuació igual o superior al 50 % de la mitjana aritmètica esmentada en la regla segona, amb un límit mínim de 25 punts. Per davall d'aquesta puntuació no podrà considerar-se aprovat l'exercici.  
6.1.4. Publicació de resultats i terminis d'al·legacions  
Finalitzat l'exercici, el tribunal farà públics els fulls de correcció d'aquest en la pàgina web de la Conselleria de Sanitat Universal i Salut Pública (www.san.gva.es) juntament amb la relació provisional de persones aprovades i suspeses per l'ordre de puntuació aconseguida. A efectes informatius es publicarà en els taulers d'anuncis de les direccions territorials.  
Les persones aspirants disposaran d'un termini de 10 dies hàbils a comptar des de l'endemà d'aquesta publicació per a fer les al·legacions que consideren pertinents.  
Vistes les al·legacions, el tribunal publicarà de la mateixa manera els fulls d'anotacions definitius i la relació definitiva de persones aprovades i suspeses, amb indicació de la puntuació aconseguida. Les al·legacions es consideraran contestades amb l'esmentada publicació.  
6.5. Lliurament de documentació  
La Direcció General de Recursos Humans publicarà en la pàgina web una resolució, en què atorgarà un termini de 20 dies hàbils des de l'endemà de ser publicada per a entregar la documentació que acredite que reuneixen tots i cadascun dels requisits exigits, i hauran d'aportar els documents que s'expressen a continuació:  
a) Fotocòpia compulsada en l'anvers i el revers del document nacional d'identitat o passaport.  
b) Documentació compulsada en l'anvers i el revers que acredite el compliment dels requisits de la base 2.1, així com autorització expressa per a comprovar en el registre corresponent del Ministeri d'Educació, Cultura i Esport que la persona aprovada posseeix, dins del termini i en la forma escaient, el títol exigit per a la participació en aquestes proves. En el cas de titulacions obtingudes a l'estranger, fotocòpia compulsada en l'anvers i en el revers de la credencial que acredite l'homologació que corresponga.  
Perdran qualsevol dret derivat de la seua participació en el procés els qui no presenten la documentació exigida dins del termini establit, o de la documentació dels quals es desprenga l'incompliment d'algun requisit.  
  
  
7. Publicació, nomenament i termini de presa de possessió  
Finalitzat el termini per a la presentació de documents, la directora general de Recursos Humans, mitjançant resolució, acordarà el nomenament com a personal estatutari fix del grup A1 de les persones aprovades en els llocs dels quals són titulars. Aquesta resolució es publicarà en el Diari Oficial de la Generalitat Valenciana.  
Les persones aprovades prendran possessió, com a personal del grup A1 en el lloc del qual són titulars, l'endemà de la publicació d'aquesta resolució en el Diari Oficial de la Generalitat Valenciana.  
  
8. Recursos  
Aquesta convocatòria, les seues bases i tots els actes administratius que siguen dictats per a executar-la podran ser impugnats per les persones interessades mitjançant la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de la publicació de l'acte contra el qual es recorre, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques, així com els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar un recurs de reposició en el termini d'un mes, de conformitat amb els articles 123 i 124 de l'esmentada Llei 39/2015.  
Contra les resolucions dictades pel tribunal que ha de jutjar el procés podrà interposar-se un recurs d'alçada en el termini d'un mes, de conformitat amb els articles 121 i 122 de la Llei 39/2015.  
Tot això sense perjudici que s'utilitze qualsevol altre recurs que per al seu dret es considere convenient.  
  
València, 24 de novembre de 2020.- La directora general de Recursos Humans: Carmen López Delgado.  
  
  
  
ANNEX I  
Temari específic de la categoria  
  
Temes Especialitat de Seguretat en el Treball  
Tema 1. Llei 31/1995, de 8 de novembre, de prevenció de riscos laborals (I): Objecte, àmbit d'aplicació i definicions. Drets i obligacions.  
  
Tema 2. Llei 31/1995, de 8 de novembre, de prevenció de riscos laborals (II): Serveis de prevenció, consulta i participació dels treballadors.  
Tema 3. Reial decret 39/1997, de 17 de gener, pel qual s'aprova el Reglament dels serveis de prevenció (I): Capítol I. Disposicions generals. Capítol II. Avaluació dels riscos i planificació de l'activitat preventiva.  
Tema 4. Reial decret 39/1997, de 17 de gener, pel qual s'aprova el Reglament dels serveis de prevenció (II): Capítol III. Organització de recursos per a les activitats preventives. Capítol IV. Funcions i nivells de qualificació.  
Tema 5. Decret 123/2001, de 10 de juliol, del Govern Valencià, pel qual s'aprova el Reglament dels serveis de prevenció de riscos laborals en l'àmbit de l'Administració de la Generalitat Valenciana i els seus organismes autònoms.  
Tema 6. Estructura i organització del Servei de Prevenció de Riscos Laborals del Sector Sanitari de la Generalitat Valenciana.  
Tema 7. Acord de 24 de març de 2017, del Consell, pel qual s'aprova el Pla de prevenció de riscos laborals de l'Administració de la Generalitat.  
Tema 8. Pla de prevenció de riscos laborals de la Conselleria de Sanitat Universal i Salut Pública.  
Tema 9. Decret 38/2006, de 24 de març, del Consell de la Generalitat, pel qual s'estableixen determinades categories i funcions de personal estatutari de l'Agència Valenciana de Salut, organisme autònom adscrit a la Conselleria de Sanitat.  
Tema 10. Procediment per a la realització de l'avaluació de riscos laborals de la Conselleria de Sanitat i Salut Pública.  
Tema 11. Protecció de la maternitat. Riscos laborals específics per a la dona treballadora en el període d'embaràs, postpart i lactància. Mesures preventives enfront dels riscos específics.  
Tema 12. Procediment de protecció de la maternitat de la Conselleria de Sanitat Universal i Salut Pública.  
Tema 13. Integració de la prevenció en el sistema general de gestió de l'empresa.  
Tema 14. Anàlisi estadística d'accidents laborals. Índexs de sinistralitat.  
Tema 15. Reial decret 171/2004, de 30 de gener, pel qual es desplega l'article 24 de la Llei 31/1995, en matèria de coordinació d'activitats.  
  
Tema 16. Procediment de coordinació d'activitats empresarials de la Conselleria de Sanitat Universal i Salut Pública.  
Tema 17. La investigació d'accidents. Procediment. Objectius.  
Tema 18. Procediment de gestió d'accidentalitat laboral de la Conselleria de Sanitat Universal i Salut Pública.  
Tema 19. El Reial decret 485/1997, de 14 d'abril, sobre senyalització de seguretat i salut en el treball. Aplicació en l'àmbit sanitari.  
Tema 20. El Reial decret 486/1997, de 14 d'abril, sobre disposicions mínimes de seguretat i salut en els llocs de treball. Aplicació en l'àmbit sanitari.  
Tema 21. Equips de protecció individual en l'àmbit sanitari. Aplicació del Reial decret 773/1997, de 30 de maig, sobre disposicions mínimes de seguretat i salut relatives a la utilització pels treballadors d'equips de protecció individual.  
Tema 22. Equips de treball. Aplicació de l'annex I del Reial decret 1215/1997, sobre disposicions mínimes de seguretat i salut per a la utilització pels treballadors dels equips de treball en l'àmbit sanitari.  
  
Tema 23. Riscos deguts a l'electricitat. Protecció enfront de contactes directes i indirectes.  
Tema 24. Avaluació del risc d'incendi. Instal·lacions de protecció contra incendis. Zones de risc en l'àmbit hospitalari. Classificació dels tipus de foc. Agents extintors. Ús d'extintors portàtils i boques d'incendi equipades.  
Tema 25. Plans d'emergència i evacuació. Consignes principals. Estructura. Aplicació en l'àmbit sanitari.  
Tema 26. Reial decret 393/2007, de 23 de març, pel qual s'aprova la Norma bàsica d'autoprotecció. Aplicació en centres amb activitat sanitària.  
Tema 27. Decret 222/2009, d'11 de desembre, del Consell, pel qual s'aprova la Norma sobre plans d'autoprotecció i mesures d'emergència, que conté els requisits mínims que hauran de complir en la matèria els centres de treball de la Comunitat Valenciana on es presten serveis sanitaris.  
Tema 28. Procediment per a l'elaboració i implantació dels plans d'autoprotecció i mesures d'emergència de la Conselleria de Sanitat Universal i Salut Pública.  
Tema 29. Document Bàsic SI. Seguretat en cas d'incendi: SI 4 Instal·lacions de protecció contra incendis.  
Tema 30. Envasament i etiquetatge dels productes químics. Pictogrames de perill, paraules d'advertiment, indicacions de perill, consells de prudència.  
  
Temes Especialitat d'Higiene Industrial  
Tema 1. Llei 31/1995, de 8 de novembre, de prevenció de riscos laborals (I): Objecte, àmbit d'aplicació i definicions. Drets i obligacions.  
  
Tema 2. Llei 31/1995, de 8 de novembre, de prevenció de riscos laborals (II): Serveis de prevenció, consulta i participació dels treballadors.  
Tema 3. Reial decret 39/1997, de 17 de gener, pel qual s'aprova el Reglament dels serveis de prevenció (I): Capítol I. Disposicions generals. Capítol II. Avaluació dels riscos i planificació de l'activitat preventiva.  
Tema 4. Reial decret 39/1997, de 17 de gener, pel qual s'aprova el Reglament dels serveis de prevenció (II): Capítol III. Organització de recursos per a les activitats preventives. Capítol IV. Funcions i nivells de qualificació.  
Tema 5. Decret 123/2001, de 10 de juliol, del Govern Valencià, pel qual s'aprova el Reglament dels serveis de prevenció de riscos laborals en l'àmbit de l'Administració de la Generalitat Valenciana i els seus organismes autònoms.  
Tema 6. Estructura i organització del Servei de Prevenció de Riscos Laborals del Sector Sanitari de la Generalitat Valenciana.  
Tema 7. Acord de 24 de març de 2017, del Consell, pel qual s'aprova el Pla de prevenció de riscos laborals de l'Administració de la Generalitat.  
Tema 8. Pla de prevenció de riscos laborals de la Conselleria de Sanitat Universal i Salut Pública.  
Tema 9. Decret 38/2006, de 24 de març, del Consell de la Generalitat, pel qual s'estableixen determinades categories i funcions de personal estatutari de l'Agència Valenciana de Salut, organisme autònom adscrit a la Conselleria de Sanitat.  
Tema 10. Procediment per a la realització de l'avaluació de riscos laborals de la Conselleria de Sanitat i Salut Pública.  
Tema 11. Protecció de la maternitat. Riscos laborals específics per a la dona treballadora en el període d'embaràs, postpart i lactància. Mesures preventives enfront dels riscos específics.  
Tema 12. Procediment de protecció de la maternitat de la Conselleria de Sanitat Universal i Salut Pública.  
Tema 13. Integració de la prevenció en el sistema general de gestió de l'empresa.  
Tema 14. Anàlisi estadística d'accidents laborals. Índexs de sinistralitat.  
Tema 15. Reial decret 171/2004, de 30 de gener, pel qual es desplega l'article 24 de la Llei 31/1995, en matèria de coordinació d'activitats.  
  
Tema 16. Procediment de coordinació d'activitats empresarials de la Conselleria de Sanitat Universal i Salut Pública.  
Tema 17. La investigació d'accidents. Procediment. Objectius.  
Tema 18. Procediment de gestió d'accidentalitat laboral de la Conselleria de Sanitat Universal i Salut Pública.  
Tema 19. El Reial decret 485/1997, de 14 d'abril, sobre senyalització de seguretat i salut en el treball. Aplicació en l'àmbit sanitari.  
Tema 20. El Reial decret 486/1997, de 14 d'abril, sobre disposicions mínimes de seguretat i salut en els llocs de treball. Aplicació en l'àmbit sanitari.  
Tema 21. Equips de protecció individual en l'àmbit sanitari. Aplicació del Reial decret 773/1997, de 30 de maig, sobre disposicions mínimes de seguretat i salut relatives a la utilització pels treballadors d'equips de protecció individual.  
Tema 22. Equips de treball. Aplicació de l'annex I del Reial decret 1215/1997, sobre disposicions mínimes de seguretat i salut per a la utilització pels treballadors dels equips de treball en l'àmbit sanitari.  
Tema 23. Agents biològics. Concepte i classificació. Principals efectes per a la salut. Factors d'exposició. Criteris de valoració del risc.  
Tema 24. Ordre ESS/1451/2013, de 29 de juliol, per la qual s'estableixen les disposicions per a la prevenció de lesions causades per instruments tallants i punxants en el sector sanitari i hospitalari.  
Tema 25. La gestió de residus en les institucions sanitàries. Decret 240/1994, de 22 de novembre, del Govern Valencià, pel qual s'aprova el Reglament regulador de la gestió dels residus sanitaris.  
Tema 26. Envasament i etiquetatge dels productes químics. Pictogrames de perill, paraules d'advertiment, indicacions de perill, consells de prudència.  
Tema 27. Seguretat i higiene en els laboratoris en l'àmbit sanitari. Principals riscos. Mesures de prevenció i protecció.  
Tema 28. El formaldehid en les institucions sanitàries. Àrees específiques d'utilització. Mesures de protecció col·lectiva i individual. Instrucció de treball per al maneig del formaldehid de la Conselleria de Sanitat Universal i Salut Pública.  
Tema 29. Medicaments perillosos. Concepte. Mesures de prevenció per a la seua preparació i prevenció. Manipulació de medicaments perillosos tant en els serveis de farmàcia com fora d'aquests en la Conselleria de Sanitat Universal i Salut Pública.  
Tema 30. Radiacions ionitzants i no ionitzants en l'àmbit sanitari. Principals llocs afectats per aquestes. Riscos i mesures preventives. Reial decret 783/2001, de 6 de juliol, pel qual s'aprova el Reglament sobre protecció sanitària contra radiacions ionitzants.  
  
Temes Especialitat d'Ergonomia i Psicosociologia  
Tema 1  
Llei 31/1995, de 8 de novembre, de prevenció de riscos laborals (I): Objecte, àmbit d'aplicació i definicions. Drets i obligacions.  
Tema 2. Llei 31/1995, de 8 de novembre, de prevenció de riscos laborals (II): Serveis de prevenció, consulta i participació dels treballadors.  
Tema 3. Reial decret 39/1997, de 17 de gener, pel qual s'aprova el Reglament dels serveis de prevenció (I): Capítol I. Disposicions generals. Capítol II. Avaluació dels riscos i planificació de l'activitat preventiva.  
Tema 4. Reial decret 39/1997, de 17 de gener, pel qual s'aprova el Reglament dels serveis de prevenció (II): Capítol III. Organització de recursos per a les activitats preventives. Capítol IV. Funcions i nivells de qualificació.  
Tema 5. Decret 123/2001, de 10 de juliol, del Govern Valencià, pel qual s'aprova el Reglament dels serveis de prevenció de riscos laborals en l'àmbit de l'Administració de la Generalitat Valenciana i els seus organismes autònoms.  
Tema 6. Estructura i organització del Servei de Prevenció de Riscos Laborals del Sector Sanitari de la Generalitat Valenciana.  
Tema 7. Acord de 24 de març de 2017, del Consell, pel qual s'aprova el Pla de prevenció de riscos laborals de l'Administració de la Generalitat.  
Tema 8. Pla de prevenció de riscos laborals de la Conselleria de Sanitat Universal i Salut Pública.  
Tema 9. Decret 38/2006, de 24 de març, del Consell de la Generalitat, pel qual s'estableixen determinades categories i funcions de personal estatutari de l'Agència Valenciana de Salut, organisme autònom adscrit a la Conselleria de Sanitat.  
Tema 10. Procediment per a la realització de l'avaluació de riscos laborals de la Conselleria de Sanitat i Salut Pública.  
Tema 11  
Protecció de la maternitat. Riscos laborals específics per a la dona treballadora en el període d'embaràs, postpart i lactància. Mesures preventives enfront dels riscos específics.  
Tema 12. Procediment de protecció de la maternitat de la Conselleria de Sanitat Universal i Salut Pública.  
Tema 13. Integració de la prevenció en el sistema general de gestió de l'empresa.  
Tema 14. Anàlisi estadística d'accidents laborals. Índexs de sinistralitat.  
Tema 15. Reial decret 171/2004, de 30 de gener, pel qual es desplega l'article 24 de la Llei 31/1995, en matèria de coordinació d'activitats.  
Tema 16. Procediment de coordinació d'activitats empresarials de la Conselleria de Sanitat Universal i Salut Pública.  
Tema 17. La investigació d'accidents. Procediment. Objectius.  
Tema 18. Procediment de gestió d'accidentalitat laboral de la Conselleria de Sanitat Universal i Salut Pública.  
Tema 19. El Reial decret 485/1997, de 14 d'abril, sobre senyalització de seguretat i salut en el treball. Aplicació en l'àmbit sanitari.  
Tema 20. El Reial decret 486/1997, de 14 d'abril, sobre disposicions mínimes de seguretat i salut en els llocs de treball. Aplicació en l'àmbit sanitari.  
Tema 21  
Equips de protecció individual en l'àmbit sanitari. Aplicació del Reial decret 773/1997, de 30 de maig, sobre disposicions mínimes de seguretat i salut relatives a la utilització pels treballadors d'equips de protecció individual.  
Tema 22. Equips de treball. Aplicació de l'annex I del Reial decret 1215/1997, sobre disposicions mínimes de seguretat i salut per a la utilització pels treballadors dels equips de treball en l'àmbit sanitari.  
Tema 22. Procediments metodològics per a l'avaluació de riscos en ergonomia en l'àmbit sanitari.  
Tema 23. Trastorns musculoesquelètics en l'àmbit sanitari (I). Manipulació de càrregues. Reial decret 487/1997, de 14 d'abril, sobre disposicions mínimes de seguretat i salut relatives a la manipulació manual de càrregues que comporten riscos, en particular dorsolumbars, per als treballadors.  
Tema 24. Trastorns musculoesquelètics en l'àmbit sanitari (II). Antropometria i disseny del lloc de treball. Postures forçades de treball en el sector sanitari. Factors que les determinen i tècniques preventives del risc associat. Mètode REBA.  
Tema 25. Trastorns musculoesquelètics en l'àmbit sanitari (II). Antropometria i disseny del lloc de treball. Postures forçades de treball en el sector sanitari. Factors que les determinen i tècniques preventives del risc associat. Mobilització de pacients. Mètode MAPO.  
Tema 26. Avaluació i prevenció dels riscos relatius a la utilització d'equips que inclouen pantalles de visualització. Reial decret 488/1997, de 14 d'abril, sobre disposicions mínimes de seguretat i salut relatives al treball amb equips que inclouen pantalles de visualització de dades.  
Tema 27. Factors de risc psicosocials en centres sanitaris. Conceptes generals: característiques, procés d'avaluació dels factors psicosocials, mètode FPSICO.  
Tema 28. Procediment avaluació específica de riscos psicosocials de la Conselleria de sanitat Universal i Salut Pública.  
Tema 29. Pla integral de prevenció de les agressions en l'entorn sanitari de la Conselleria de Sanitat Universal i Salut Pública.  
Tema 30. Procediment de gestió interna de conflictes de la Conselleria de Sanitat Universal i Salut Pública.